proxectonos/corpus_dominio_legal_administrativo_tmp huggingface dataset:
RESOLUCIÓN do 10 de decembro de 2004, da Delegación Provincial de Lugo, pola que se dispón o rexistro, o depósito e a publicación, no Diario Oficial de Galicia, do acordo asinado o 30 de novembro de 2004 pola comisión negociadora do convenio colectivo de ámbito provincial para o sector de materiais e prefabricados da construción da provincia de Lugo.
CONSELLERÍA DE ASUNTOS SOCIAIS, EMPREGO E RELACIÓNS LABORAIS — III. OUTRAS DISPOSICIÓNS — 04/02/2005

Visto o texto acordo asinado o día 30 de novembro de 2004 pola comisión negociadora do convenio colec
tivo para o sector materiais e prefabricados da construción da provincia de Lugo (código 2700395), integrada pola representación da Asociación Provincial de Empresarios da Construción (APEC) de Lugo e das centrais sindicais M.C.A.-UGT (27%) Fecoma-CC.OO. (54,1%) e F.C.M.-CIG (16,2%) (que non asinou a acta), mediante o que se fixa o calendario laboral para o ano 2005, no ámbito do referido convenio, e de conformidade co diposto no artigo 90.2º e 3º do Real decreto lexislativo 1/1995, do 24 de marzo, polo que se aproba o texto refundido da Lei do Estatuto dos
traballadores e no Real decreto 1040/1981, do 22 de maio, sobre rexistros e depósitos de convenios colectivos de traballo. Esta delegacio provincial
ACORDA:
Primeiro.-Ordenar a inscrición do citado acordo no rexistro de convenios desta delegación, así como o seu depósito.
Segundo.-Remitir o texto do mentado acordo á Dirección Xeral de Relacións Laborais da Xunta de Galicia.
Terceiro.-Dispor a súa publicación no Diario Oficial de Galicia.
Lugo, 10 de decembro de 2004.
Ana Chao Vázquez
Delegada provincial de Lugo
CORRECCIÓN de erros.-Orde do 16 de decembro de 2004 pola que se convocan para o exercicio orzamentario de 2005 as axudas para os investimentos en transformación e comercialización de produtos agrarios do período 2000-2006.
CONSELLERÍA DE POLÍTICA AGROALIMENTARIA E DESENVOLVEMENTO RURAL — III. OUTRAS DISPOSICIÓNS — 04/02/2005

Advertidos erros na orde publicada no Diario Oficial de Galicia nº 247, do mércores, 22 de decembro de 2004, deben facerse as seguintes correccións:
Na páxina 17.858, no artigo 3º, punto 2, onde di: «...leite UHT ou esterilizado, adegas de viño de mesa con denominación de orixe e novas adegas ...»; debe dicir: «...leite UHT ou esterilizado, adegas de viño de mesa en denominación de orixe e novas adegas ...».
CORRECCIÓN de erros.-Resolución do 12 de xaneiro de 2005 pola que se lles dá publicidade aos avais concedidos por este instituto.
INSTITUTO GALEGO DE PROMOCIÓN ECONÓMICA — III. OUTRAS DISPOSICIÓNS — 11/02/2005

Advertidos erros na referida resolución, publicada no DOG nº 18, do 27 de xaneiro de 2005, procede facer as seguintes correccións:
-Na páxina 1.450, punto primeiro, onde di:
«-Aval por importe máximo de 2.795.100 euros á empresa Viriato, S.A.».
Debe dicir:
«-Aval por importe máximo de 3.012.247 euros á empresa Viriato, S.A.»
-Na páxina 1.450, punto primeiro, débese engadir:
«-Aval por importe máximo de 271.600 euros á empresa Visones y Zorros Coruña, S.L.»
-Aval por importe máximo de 37.920.000 euros á empresa R Cable y Telecomunicaciones Galicia, S.A.
-Ampliación da contía dos avais a 2 empresas compradoras de leite da campaña 1993/94 e a 4 empresas da campaña 1995/96 por importes de 34.075,16 euros e 156.727,34 euros respectivamente».
RESOLUCIÓN do 20 de xaneiro de 2005, da Dirección Xeral de Tecnoloxía e Desenvolvemento Sectorial, pola que se lle dá publicidade á adhesión das empresas avaliadoras da conformidade Agencia de Acreditación -FGUPM-UPC- de Proyectos de Investigación, Desarrollo e Innovación Tecnológica (AIDIT) e a Inspección Auditoría y Certificación, S.L. (IAC) ao convenio aberto de colaboración entre a Consellería de Innovación, Industria e Comercio e as empresas avaliadoras da conformidade para o fomento da certificación en Galicia.
CONSELLERÍA DE INNOVACIÓN, INDUSTRIA E COMERCIO — III. OUTRAS DISPOSICIÓNS — 11/02/2005

Con data do 12 de marzo de 2004 subscribiuse entre a Consellería de Innovación, Industria e Comercio e as empresas avaliadoras da conformidade un convenio aberto de colaboración para o fomento da certificación dos sistemas de xestión en Galicia, que foi publicado no DOG nº 65, do 2 de abril de 2004.
Na cláusula terceira do convenio recóllese a posibilidade de adherirse a este aquelas certificadoras que o soliciten e reúnan os requisitos exixidos no convenio. Conforme o establecido na dita cláusula as certificadoras Agencia de Acreditación -FGUPM-UPC- de Proyectos de Investigación, Desarrollo e Innovación Tecnológica (AIDIT) e a Inspección, Auditoría y Certificación, S.L. (IAC), presentaron solicitude de adhesión ao dito convenio aberto.
Vista a documentación remitida por ambas as dúas certificadoras, o conselleiro de Innovación, Industria e Comercio resolveu adherir á Agencia de Acreditación -FGUPM-UPC- de Proyectos de Investigación, Desarrollo e Innovación Tecnológica (AIDIT) con CIF: B62873872 representada por Ana María Sánchez Granados, e a Inspección, Auditoría y Certificación, S.L. (IAC) con CIF: B95059663 representada por Miryam Jáuregui Arrieta, ao convenio aberto de colaboración entre a Consellería de Innovación, Industria e Comercio e as empresas avaliadoras da conformidade para o fomento dos sistemas de xestión en Galicia, do 12 de marzo de 2004.
Cumprida a tramitación regulamentaria procede a publicación no Diario Oficial de Galicia da devandita adhesión co fin de dar publicidade a este feito.
O que se fai público para os efectos oportunos.
Santiago de Compostela, 20 de xaneiro de 2005.
José Manuel González González
Director xeral de Tecnoloxía e Desenvolvemento
Sectorial
DECRETO 19/2005, do 10 de febreiro, polo que se nomea directora xeral de Farmacia e Produtos Sanitarios da Consellería de Sanidade a Berta Cuña Estévez.
CONSELLERÍA DE SANIDADE — II. AUTORIDADES E PERSOAL — 11/02/2005

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, modificada pola Lei 11/1988, do 20 de outubro, por proposta do conselleiro de Sanidade e logo de deliberación do Consello da Xunta de Galicia na súa reunión do día dez de febreiro de dous mil cinco,
Nomeo a Berta Cuña Estévez como directora xeral de Farmacia e Produtos Sanitarios da Consellería de Sanidade.
Santiago de Compostela, dez de febreiro de dous mil cinco.
Manuel Fraga Iribarne
Presidente
José Manuel González Álvarez
Conselleiro de Sanidade
DECRETO 18/2005, do 10 de febreiro, polo que se dispón que cese Berta Cuña Estévez como directora xeral da División de Farmacia e Produtos Sanitarios do Servizo Galego de Saúde.
CONSELLERÍA DE SANIDADE — II. AUTORIDADES E PERSOAL — 11/02/2005

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, modificada pola Lei 11/1988, do 20 de outubro, por proposta do conselleiro de Sanidade e logo de deli
beración do Consello da Xunta de Galicia na súa reunión do día dez de febreiro de dous mil cinco,
DISPOÑO:
Que cese, Berta Cuña Estévez, como directora xeral da División de Farmacia e Produtos Sanitarios do Servizo Galego de Saúde, por modificación do Decreto 23/2003, do 20 de xaneiro, polo que se fixa a estrutura orgánica dos departamentos da Xunta de Galicia.
Santiago de Compostela, dez de febreiro de dous mil cinco.
Manuel Fraga Iribarne
Presidente
José Manuel González Álvarez
Conselleiro de Sanidade
CORRECCIÓN de erros.-Orde do 30 de decembro de 2004 pola que se regula o procedemento para o reintegro individual de gastos por asistencia a actividades de formación do profesorado non universitario.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 04/02/2005

Advertido erro na devandita orde, publicada no DOG nº 18, do 27 de xaneiro de 2005, é necesario efectuar a seguinte rectificación:
Na páxina 1.432, punto segundo, «Poderán solicitar ...», deben engadirse como destinatarios dos devanditos reintegros os membros da Inspección Educativa.
ORDE do 13 de xaneiro de 2005 pola que se autoriza a posta en funcionamento do Conservatorio Profesional de Música de Tui (Pontevedra).
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 04/02/2005

O Conservatorio Profesional de Música de Tui vén impartindo as ensinanzas de grao medio de música, con carácter provisional, en virtude do disposto na disposición transitoria sétima do Real decreto 389/1992, do 15 de abril, BOE do 28 de abril.
Realizadas polo Concello de Tui as obras necesarias para adaptar as instalacións aos requisitos mínimos previstos no artigo 15.1º do Real decreto 389/1992, do 15 de abril (Boletín Oficial del Estado do 28 de abril), créase o dito conservatorio por Decreto 304/2004, do 2 de decembro, (DOG do 28 de decembro).
Polo anteriormente exposto, esta consellería, por proposta da Dirección Xeral de Centros e Ordenación Educativa,
DISPÓN:
Primeiro.-Autorizar a posta en funcionamento do Conservatorio Profesional de Música de Tui segundo os datos que figuran no anexo a esta orde.
Segundo.-Facúltanse as direccións xerais de Centros e Ordenación Educativa e a de Formación Profesional e Ensinanzas Especiais para ditar as medidas necesarias para o desenvolvemento desta orde.
Santiago de Compostela, 13 de xaneiro de 2005.
Celso Currás Fernández
Conselleiro de Educación e Ordenación Universitaria
ANEXO
Provincia: Pontevedra.
Concello: Tui.
Localidade: Tui.
Enderezo: avda. da Concordia, s/n.
Código: 36024306.
Titular: Concello de Tui.
Denominación: Conservatorio Profesional de Música de Tui.
Postos escolares autorizados: 180 grao medio.
CORRECCIÓN de erros.-Decreto 298/2004, do 16 de decembro, polo que se establecen as tarifas dos servizos sanitarios prestados pola Fundación Pública Galega de Medicina Xenómica.
CONSELLERÍA DE SANIDADE — III. OUTRAS DISPOSICIÓNS — 08/02/2005

Advertidos erros no citado decreto, publicado no DOG nº 249, do 24 de decembro de 2004, cómpre facer as oportunas correccións:
Na páxina 18.055, na epígrafe B), onde di: «Déficit 3-B-hidroxiesteroide deshidroxenasa», debe dicir: «Déficit 3-b-hidroxiesteroide deshidroxenasa»; onde di: «Déficit 17-hidroxilasa», debe dicir: «Déficit 17-a-hidroxilasa», e onde di: «Déficit 11-B-hidroxilasa», debe dicir: «Déficit 11-b-hidroxilasa».
DECRETO 16/2005, do 28 de xaneiro, polo que se acepta a cesión de uso, a título gratuíto, dunha parcela en Portomarín (Lugo) para destinala á instalación dunha base de helicópteros.
CONSELLERÍA DE ECONOMÍA E FACENDA — III. OUTRAS DISPOSICIÓNS — 08/02/2005

A asemblea xeral da Comunidade de Montes Veciñais en Man Común de Portomarín, que tivo lugar en sesión extraordinaria o seis de marzo de dous mil catro, acordou cederlle o uso, a título gratuíto, á Comunidade Autónoma de Galicia, dunha parcela situada na parroquia de Portomarín, concello de Portomarín (Lugo), para destinala á instalación dunha base de helicópteros de loita contra incendios forestais.
A Secretaría Xeral e do Patrimonio tramitou o correspondente expediente de aceptación de cesión, de conformidade co disposto nos artigos 16, 17 e 23 da Lei 3/1985, do 12 de abril, do patrimonio da Comunidade Autónoma de Galicia, e 33, 34 e 38 do Decreto 50/1989, do 9 de marzo, polo que se aproba o regulamento para a execución da dita lei.
Na súa virtude, por proposta do conselleiro de Economía e Facenda, feita nos termos en que a Comunidade de Montes Veciñais en Man Común acordou a cesión, e logo da deliberación do Consello da Xunta de Galicia na súa reunión do vinte e oito de xaneiro de dous mil cinco,
DISPOÑO:
Artigo 1º
Acéptase a cesión de uso a título gratuíto, feita pola Comunidade de Montes Veciñais en Man Común de Portomarín, dunha parcela de 10.500 metros cadrados, que pertence ao monte veciñal de Portomarín, cuxa delimitación se reflicte no plano incorporado ao expediente de aceptación.
Artigo 2º
O predio do cal se cede o uso destinarase á instalación dunha base de helicópteros para a loita contra incendios forestais.
Artigo 3º
A Consellería de Economía e Facenda, a través da Secretaría Xeral e do Patrimonio, procederá á formalización da cesión no correspondente documento público.
Disposición derradeira
A Consellería de Economía e Facenda, a través da Secretaría Xeral e do Patrimonio, levará a cabo
todos os trámites necesarios para a efectividade deste decreto.
Santiago de Compostela, vinte e oito de xaneiro de dous mil cinco.
Manuel Fraga Iribarne
Presidente
José Antonio Orza Fernández
Conselleiro de Economía e Facenda
CORRECCIÓN de erros.-Resolución do 21 de xaneiro de 2005, da Dirección Xeral de Formación e Colocación, pola que se desenvolve a Orde do 16 de decembro de 2004, pola que se establece a convocatoria pública para a programación de cursos do Plan Nacional de Formación e Inserción Profesional na Comunidade Autónoma de Galicia correspondente ao exercicio de 2005.
CONSELLERÍA DE ASUNTOS SOCIAIS, EMPREGO E RELACIÓNS LABORAIS — III. OUTRAS DISPOSICIÓNS — 10/02/2005

Advertido un erro na citada resolución publicada no Diario Oficial de Galicia do luns, 31 de xaneiro de 2005, é necesario efectuar a seguinte corrección:
Na páxina 1.620, no punto 3 do artigo décimo primeiro, onde di: «O seu importe será de 6 A alumno/día lectivo (../...)», debe dicir: «O seu importe será de 5,23 A alumno/día lectivo (../...)».
CONSELLERÍA DA PRESIDENCIA, RELACIÓNS INSTITUCIONAIS
E ADMINISTRACIÓN PÚBLICA
ACORDO do 7 de febreiro de 2005 polo que se fai pública a comunicación do director de Televisión Española en Galicia sobre a emisión dun debate co gallo da campaña sobre o referendo da Constitución Europea.
XUNTA ELECTORAL PROVINCIAL DA CORUÑA — III. OUTRAS DISPOSICIÓNS — 09/02/2005

En cumprimento do previsto no parágrafo segundo da norma sexta da Instrución da Xunta Electoral Central do 13 de setembro de 1999 (BOE número 222, do 16 de setembro), ditada en desenvolvemento do artigo 66 da Lei orgánica 5/1985, do 19 de xuño, do réxime electoral xeral, sobre procedemento dos recursos contra actos dos medios de comunicación en período electoral, disponse a publicación no Diario Oficial de Galicia da comunicación do director de Televisión Española en Galicia sobre a emisión dun debate co gallo da campaña sobre o referendo convocado polo Real decreto 5/2005, do 14 de xaneiro, para ratificar o tratado que establece unha Constitución para Europa, ao que están invitados representantes do Partido Popular de Galicia, Partido dos Socialistas de Galicia-PSOE e Bloque Nacionalista Galego e que se emitirá o día 16 de febreiro de 20.30 a 21.30 pola 2 de TVE, en desconexión para Galicia.
De conformidade co establecido na mencionada instrución, as entidades políticas afectadas poderán examinar a dita programación nas dependencias desta Xunta Electoral Provincial, sita no edificio da Audiencia Provincial, planta primeira, rúa Capitán Juan Varela, s/n, desta cidade da Coruña, no prazo preclusivo dun día desde a publicación deste acordo e formular os recursos que consideren pertinentes.
A Coruña, 7 de febreiro de 2005.
Manuel Ferreiro González
Secretario da Xunta Electoral Provincial da Coruña
CONSELLERÍA DA PRESIDENCIA, RELACIÓNS INSTITUCIONAIS
E ADMINISTRACIÓN PÚBLICA
ORDE do 25 de xaneiro de 2005 pola que se declara de interese galego a Fundación Francisco Verdía e se ordena a súa inscrición na sección do Rexistro de Fundacións de Interese Galego desta consellería.
CONSELLERÍA DE INNOVACIÓN, INDUSTRIA E COMERCIO — III. OUTRAS DISPOSICIÓNS — 10/02/2005

Con data do 20 de xaneiro de 2005, publicouse no Diario Oficial de Galicia nº 13 a orde da Con
sellería da Presidencia, Relacións Institucionais e Administración Pública do 12 de xaneiro de 2005, pola que se clasifica como de interese benéfico-social a Fundación Francisco Verdía, adscribíndose á Consellería de Innovación, Industria e Comercio, que terá que exercer o protectorado plenamente sobre ela.
Esta fundación, de acordo co establecido no artigo seis dos estatutos, ten por obxecto:
a) Fomentar, incentivar e desenvolver a innovación e investigación científica e industrial, así como a adquisición, xestión, transferencia e difusión de coñecementos tecnolóxicos, especialmente en canto poidan resultar de utilidade para a creación ou perfeccionamento de produtos, procesos ou servizos.
b) Fomentar e desenvolver actividades artísticas, culturais e educativas, en todo tipo de materias e áreas de coñecemento e creación, e promocionar valores persoais e de condutas, hábitos e pautas de convivencia social e de vida saudable.
c) Promover, facilitar e favorecer a integración no mundo laboral de persoas con dificultades, temporais ou permanentes, físicas, psíquicas, sociais, educativas e/ou de coñecemento.
Por todo isto, e en virtude das competencias que me confire o artigo 34.12º da Lei 1/1983, do 22 de febreiro (modificada pola Lei 11/1988, do 20 de outubro), reguladora da Xunta e do seu presidente, e segundo o establecido nos artigos 8 da Lei 7/1983, do 22 de xuño, de réxime das fundacións de interese galego (modificada pola Lei 11/1991, do 8 de novembro), e 32.3º do Decreto 248/1992, do 18 de xuño, polo que se aproba o Regulamento de organización e funcionamento do protectorado das fundacións de interese galego,
DISPOÑO:
Artigo único.-Declárase de interese galego a Fundación Francisco Verdía, ao cumprir os seus estatutos as prescricións que, para tal efecto, sinala a vixente lexislación en materia de fundacións de interese galego.
Disposición adicional
Inscribirase a Fundación Francisco Verdía na sección do Rexistro de Fundacións da Consellería de Innovación, Industria e Comercio. Esta inscrición producirá os efectos constitutivos que sinala a Lei 7/1983, do 22 de xuño, de réxime das fundacións de interese galego (modificada pola Lei 11/1991, do 8 de novembro).
Disposición derradeira
Esta orde entrará en vigor o mesmo día da súa publicación no Diario Oficial de Galicia.
Santiago de Compostela, 26 de xaneiro de 2005.
Juan Rodríguez Yuste
Conselleiro de Innovación, Industria e Comercio
RESOLUCIÓN conxunta do 20 de decembro de 2004, da Dirección Xeral de Centros e Ordenación Educativa e do Instituto Enerxético de Galicia, pola que se resolve a concesión de premios á innovación educativa sobre as enerxías renovables en Galicia.
CONSELLERÍA DA PRESIDENCIA, RELACIÓNS INSTITUCIONAIS E ADMINISTRACIÓN PÚBLICA — III. OUTRAS DISPOSICIÓNS — 09/02/2005

A Dirección Xeral de Centros e Ordenación Educativa e o Instituto Enerxético de Galicia convocaron por Resolución conxunta do 19 de novembro de 2003 (DOG do 30 de decembro) premios á innovación educativa sobre as enerxías renovables en Galicia.
De conformidade co disposto no artigo 7 da devandita resolución conxunta, o día 29 de xuño de 2004 constituíuse o xurado encargado de avaliar os traballos presentados, procedendo á súa valoración e levantándose na mesma data acta da proposta para a súa aprobación e publicación no Diario Oficial de Galicia.
En consecuencia co anteriormente exposto, a Dirección Xeral de Centros e Ordenación Educativa e o Instituto Enerxético de Galicia
DISPOÑEN:
Primeiro.-Facer pública a concesión de premios á innovación educativa sobre as enerxías renovables convocados por Resolución conxunta do 19 de novembro de 2003, aos traballos que se relacionan no anexo desta resolución.
Segundo.-Contra esta resolución poderase interpor recurso de alzada perante o conselleiro de Educación e Ordenación Universitaria no prazo dun mes, contado a partir do día seguinte ao da súa publicación no Diario Oficial de Galicia, segundo o disposto nos artigos 114 e 115 da Lei 30/1992, modificada pola Lei 4/1999, do 13 de xaneiro, do réxime xurídico das administracións públicas e do procedemento administrativo común.
Disposición derradeira
Única.-Esta resolución entrará en vigor a partir do día seguinte ao da súa publicación.
Santiago de Compostela, 20 de decembro de 2004.
Alberto González ArmestoJuan Caamaño Cebreiro
Director xeral de CentrosDirector do Instituto
e Ordenación EducativaEnerxético de Galicia
ANEXO
* 1º premio:
Título: Deseño de máquina de absorción para enerxía solar térmica.
Coordinador: José Luis Couceiro Prego.
Centro: IES As Mercedes, de Lugo, sito na avda. de Madrid, 75.
* 2º premio:
Título: hoxe cocina o sol.
Coordinador: Juan Bello Llorente.
Centro: IES Fernando Wirtz, da Coruña, sito na rúa de Caballeros, 1.
* Accésit:
Título: O ensino integrado de renovables no ciclo medio de servizos á produción.
Coordinador: Fernando Blanco Silva.
Centro: IES Chan do Monte, de Marín (Pontevedra), sito en Mogor, 23.
CONSELLERÍA DE POLÍTICA TERRITORIAL, OBRAS PÚBLICAS
E VIVENDA
ORDE do 31 de xaneiro de 2005 pola que se modifica a do 19 de novembro de 2003, pola que se fai pública a composición do Consello Social da Universidade de Santiago de Compostela.
CONSELLERÍA DE EDUCACIÓN E ORDENACIÓN UNIVERSITARIA — II. AUTORIDADES E PERSOAL — 09/02/2005

Por Orde do 19 de novembro de 2003 (DOG nº 228, do 24 de novembro) fíxose pública a composición do Consello Social da Universidade de Santiago de Compostela.
De acordo co artigo 10.1º a) da Lei 1/2003, do 9 de maio, dos consellos sociais do Sistema Universitario de Galicia, os membros dos consellos sociais cesarán por expiración do período de mandato. Non obstante, continuarán nas súas funcións deica a toma de posesión dos novos membros.
O artigo 7.4º da citada Lei 1/2003 establece que os acordos de designación de membros do Consello Social lle serán comunicados ao conselleiro competente en materia universitaria, quen procederá ao seu nomeamento mediante orde da súa consellería. De conformidade con esta previsión, o 20 de decem
bro de 2004 o Consello de Goberno da Universidade de Santiago de Compostela elixiu os seus tres representantes no Consello Social da universidade, como establece ademais o artigo 75 dos estatutos da propia universidade.
Con data do 12 de xaneiro de 2005, a presidenta do Consello Social da Universidade de Santiago de Compostela comunica, en cumprimento do disposto no artigo 7.4º da Lei 1/2003, a proposta de nomeamento como membro do Consello Social da Universidade de Santiago de Compostela de Ana Belén Hermida Iglesias como representante do Consello de Goberno da Universidade de Santiago de Compostela, en substitución de Esperanza González Martín.
Por todo iso,
DISPOÑO:
Artigo único.-Nomear a Ana Belén Hermida Iglesias como representante designada polo Consello de Goberno, no Consello Social da Universidade de Santiago de Compostela, en substitución de Esperanza González Martín.
Disposición derradeira
Esta orde entrará en vigor o mesmo día da súa publicación no Diario Oficial de Galicia.
Santiago de Compostela, 31 de xaneiro de 2005.
Celso Currás Fernández
Conselleiro de Educación e Ordenación Universitaria
CONSELLERÍA DA PRESIDENCIA, RELACIÓNS INSTITUCIONAIS
E ADMINISTRACIÓN PÚBLICA
CORRECCIÓN de erros.-Orde do 1 de febreiro de 2005 pola que se regula o procedemento de elección para a renovación dos vogais da Comisión Galega de Artesanía que representan os artesáns inscritos na sección terceira do Rexistro Xeral de Artesanía de Galicia.
CONSELLERÍA DE INNOVACIÓN, INDUSTRIA E COMERCIO — I. DISPOSICIÓNS XERAIS — 17/02/2005

Advertido erro na antedita orde publicada no Diario Oficial de Galicia nº 27, do 9 de febreiro de 2005, cómpre facer a seguinte correción:
Nas páxinas 2.251 e 2.252 nos anexos I, II e III, onde di: «Elección de vogais da Comisión Galega de Artesanía ano 2004», debe dicir: «Elección de vogais da Comisión Galega de Artesanía ano 2005».
CONSELLERÍA DA PRESIDENCIA, RELACIÓNS INSTITUCIONAIS
E ADMINISTRACIÓN PÚBLICA
CORRECCIÓN de erros.-Lei 13/2004, do 29 de decembro, de orzamentos xerais da Comunidade Autónoma de Galicia.
PRESIDENCIA — I. DISPOSICIÓNS XERAIS — 25/02/2005

Advertidos erros no texto remitido para a súa publicación no Diario Oficial de Galicia nº 253, do xoves 30 de decembro de 2004, cómpre facer as oportunas correccións:
Na páxina 18.376, artigo 2, punto un, primeiro cadro, fila 2, columna 2, onde di: «5.471.871.384», debe dicir: «5.471.371.384».
Na páxina 18.377, artigo 2, punto tres, no cadro, fila 13 Consellería de Pesca e Asuntos Marítimos, columna 4, capítulo III, onde di: «45.000», debe dicir: «450.000».
Na páxina 18.378, artigo 3, punto un, enriba do cadro, debe poñer: «(miles de euros)».
No punto dous, enriba do cadro, debe poñer: «(miles de euros)».
Na páxina 18.396, disposición adicional sexta, un, derradeira liña, onde di: «... no 1,895459 para o exercicio 2005», debe dicir: «... no 1,8945459 para o exercicio 2005».
Na páxina 18.396, disposición adicional novena, onde di: «Tres.-Os créditos da aplicación 08.05.432.B.741.0...», debe dicir: «Tres.-Os créditos da aplicación 08.05.432B.741.0...».
CORRECCIÓN de erros.-Lei 14/2004, do 29 de decembro, de medidas tributarias e de réxime administrativo.
PRESIDENCIA — I. DISPOSICIÓNS XERAIS — 25/02/2005

Advertidos erros no texto remitido para a súa publicación no Diario Oficial de Galicia nº 253, do xoves 30 de decembro de 2004, cómpre facer as oportunas correccións:
Na páxina 18.473, columna dereita, liña 45, onde di: «... cado disto derive...», debe dicir: «cando disto derive...».
Na páxina 18.474, columna esquerda, liña 43, onde di: «... informes antecedentes...», debe dicir: «... informes, antecedentes...».
Na páxina 18.476, columna esquerda, liñas 54 e 55, onde di: «... xeral de subvenciones.», debe dicir «... xeral de subvencións».
Na páxina 18.476, columna dereita, liñas 5, 6 e 7, onde di: «... das administracións públicas, dos seus organismos públicos ou demais entidades do sector público.», debe dicir: «... da Comunidade Autónoma, dos seus organismos públicos ou das demais entidades do sector público galego».
RESOLUCIÓN do 11 de febreiro de 2005 pola que se fan públicos algúns dos acordos da comisión encargada da selección dos participantes nos cursos XXXVIII e XXXIX para a obtención do diploma de directivo.
ESCOLA GALEGA DE ADMINISTRACIÓN PÚBLICA — III. OUTRAS DISPOSICIÓNS — 16/02/2005

Á vista do acordado na reunión do día 10 de febreiro de 2005 pola comisión encargada da selección dos participantes nos cursos XXXVIII e XXXIX para a obtención do diploma de directivo convocados por Resolución do 18 de novembro de 2004 (DOG nº 229, do 24 de novembro).
RESOLVO:
1. Anunciar a publicación da relación provisional de excluídos da participación nos cursos XXXVIII e XXXIX para a obtención do diploma de directivo.
2. Anunciar a publicación da relación de admitidos para participar no proceso selectivo dos XXXVIII e XXXIX cursos para a obtención do diploma de directivo, coas puntuacións correspondentes conforme o baremo aplicable.
3. As devanditas relacións estarán expostas no taboleiro de anuncios da EGAP. Tamén serán remitidas ao Centro de Información Administrativa e Atención ao Cidadán e ás delegacións provinciais da Consellería da Presidencia, Relacións Institucionais e Administración Pública.
4. Fixar un prazo de dez días para que os interesados poidan aducir as alegacións que estimen oportunas.
5. Anunciar que a lista definitiva de participantes se publicará só no taboleiro de anuncios da EGAP.
Santiago de Compostela, 11 de febreiro de 2005.
Domingo Bello Janeiro
Director da Escola Galega
de Administración Pública
CONSELLERÍA DA PRESIDENCIA, RELACIÓNS INSTITUCIONAIS
E ADMINISTRACIÓN PÚBLICA
CORRECIÓN de erros.-Orde do 1 de febreiro de 2005 pola que se acorda a cesión en propiedade dunha embarcación, motor foraborda e remolque a favor do Concello de Muíños.
CONSELLERÍA DE XUSTIZA, INTERIOR E ADMINISTRACIÓN LOCAL — III. OUTRAS DISPOSICIÓNS — 16/02/2005

Advertido un erro na devandita orde, publicada no Diario Oficial de Galicia nº 26, do 8 de febreiro de 2005, procédese a facer a seguinte corrección:
Na páxina 2.190, no primeiro parágrafo, onde di: «A Consellería de Xustiza, Interior e Administración Local asinou, con data do oito de febreiro deste ano, un convenio de colaboración co Concello de Muíños para intervencións relacionadas co Plan especial de protección civil ante o risco de inundacións de Galicia», debe dicir: «A Consellería de Xustiza, Interior e Administración Local asinou, con data do dezaoito de xaneiro deste ano, un convenio de colaboración co Concello de Muíños para intervencións relacionadas co Plan especial de protección civil ante o risco de inundacións de Galicia».
DECRETO 22/2005, do 10 de febreiro, polo que se dispón que cese Juan José Fariñas-Ferro Rodríguez como director da Academia Galega de Seguridade da Consellería de Xustiza, Interior e Administración Local.
CONSELLERÍA DE XUSTIZA, INTERIOR E ADMINISTRACIÓN LOCAL — II. AUTORIDADES E PERSOAL — 16/02/2005

En virtude do disposto nos artigos 4.13º e 34.2º da Lei de Galicia 1/1983, do 22 de febreiro, reguladora da Xunta e do seu presidente, modificada pola Lei 11/1988, do 20 de outubro, por proposta do conselleiro de Xustiza, Interior e Administración Local e logo de deliberación do Consello da Xunta de Galicia na súa reunión do día dez de febreiro de dous mil cinco,
DISPOÑO:
Que cese Juan José Fariñas-Ferro Rodríguez como director da Academia Galega de Seguridade da Consellería de Xustiza, Interior e Administración Local, agradecéndolle os servizos prestados.
Santiago de Compostela, dez de febreiro de dous mil cinco.
Manuel Fraga Iribarne
Presidente
Jesús Carlos Palmou Lorenzo
Conselleiro de Xustiza, Interior e Administración
Local
CONSELLERÍA DE XUSTIZA, INTERIOR E ADMINISTRACIÓN
LOCAL
DECRETO 23/2005, do 10 de febreiro, polo que se nomea a José Antonio Vázquez Taín director do Centro de Estudos Xudiciais e Seguridade Pública de Galicia da Consellería de Xustiza, Interior e Administración Local.
CONSELLERÍA DE XUSTIZA, INTERIOR E ADMINISTRACIÓN LOCAL — II. AUTORIDADES E PERSOAL — 16/02/2005

En virtude do disposto nos artigos 4.13º e 34.2º da Lei de Galicia 1/1983, do 22 de febreiro, reguladora da Xunta e do seu presidente, modificada
pola Lei 11/1988, do 20 de outubro, por proposta do conselleiro de Xustiza, Interior e Administración Local e logo de deliberación do Consello da Xunta de Galicia na súa reunión do día dez de febreiro de dous mil cinco,
Nomeo a José Antonio Vázquez Taín director do Centro de Estudos Xudiciais e Seguridade Pública de Galicia da Consellería de Xustiza, Interior e Administración Local.
Santiago de Compostela, dez de febreiro de dous mil cinco.
Manuel Fraga Iribarne
Presidente
Jesús Carlos Palmou Lorenzo
Conselleiro de Xustiza, Interior e Administración
Local
CONSELLERÍA DA PRESIDENCIA, RELACIÓNS INSTITUCIONAIS
E ADMINISTRACIÓN PÚBLICA
ORDE do 9 de febreiro de 2005 pola que se modifica a do 19 de novembro de 2003, pola que se fai pública a composición do Consello Social da Universidade de Vigo.
CONSELLERÍA DE EDUCACIÓN E ORDENACIÓN UNIVERSITARIA — II. AUTORIDADES E PERSOAL — 21/02/2005

Pola Orde do 19 de novembro de 2003 (DOG do 24 de novembro) fíxose pública a composición do Consello Social da Universidade de Vigo.
De acordo co artigo 10.1º a) da Lei 1/2003, do 9 de maio, dos consellos sociais do Sistema Universitario de Galicia, os membros dos consellos sociais cesarán por expiración do período de mandato. Non obstante, continuarán nas súas funcións ata a toma de posesión dos novos membros.
O artigo 7.4º da citada Lei 1/2003 establece que os acordos de designación de membros do Consello Social lle serán comunicados ao conselleiro competente en materia universitaria, quen procederá ao seu nomeamento mediante orde da súa consellería. De conformidade con esta previsión, o 27 de xaneiro de 2005, o Consello de Goberno da Universidade de Vigo elixiu o seu representante do sector de estudantes no Consello Social da universidade, como establece o artigo 29.2º dos estatutos da propia universidade.
Con data 12 de xaneiro de 2005, o presidente do Consello Social da Universidade de Vigo remite escrito da Secretaría Xeral desa universidade. En cumprimento do disposto no artigo 7.4º da Lei 1/2003, a Secretaría Xeral comunica a proposta de nomeamento como membro do Consello Social da Universidade de Vigo de Xan Lago Teijeiro como representante do Consello de Goberno da Universidade de Vigo en substitución de Roberto González Novas.
Por todo iso,
DISPOÑO:
Artigo único.-Nomear a Xan Lago Teijeiro como representante designado polo Consello de Goberno, no Consello Social da Universidade de Vigo, en substitución de Roberto González Novas.
Disposición derradeira
Esta orde entrará en vigor o mesmo día da súa publicación no Diario Oficial de Galicia.
Santiago de Compostela, 9 de febreiro de 2005.
Celso Currás Fernández
Conselleiro de Educación e Ordenación Universitaria
DECRETO 24/2005, do 10 de febreiro, polo que se dispón o nomeamento de tres vogais do Consello do Servizo Galego de Promoción da Igualdade do Home e da Muller de relevante prestixio no eido das ciencias sociais, económicas e xurídicas.
CONSELLERÍA DE FAMILIA, XUVENTUDE, DEPORTE E VOLUNTARIADO — II. AUTORIDADES E PERSOAL — 18/02/2005

No artigo 5 do Decreto 312/1999, do 11 de novembro, polo que se refunde a normativa existente en materia de muller, e de conformidade co disposto no mesmo artigo da Lei 3/1999, do 14 de xaneiro, de creación do Servizo Galego de Promoción da Igualdade do Home e da Muller, se dispón que formarán parte do Pleno do Consello cinco persoas de relevante prestixio no eido das ciencias sociais, económicas e xurídicas, designadas polo Consello da Xunta de Galicia.
Polos decretos 188/1991, do 30 de maio, 123/1994, do 28 de abril e 15/2001, do 11 de xaneiro, nomeáronse cinco vogais do Consello do Servizo Galego de Promoción da Igualdade do Home e da Muller.
Como queira que tres deles, María Teresa Fernández Piñeiro, Fe Rodríguez Rocha e María Paz García Rubio formularon a súa renuncia a continuar como membros do consello por razóns persoais, faise necesario, polo tanto, a súa substitución como vogais do devandito órgano.
Na súa virtude e, de acordo co establecido no Decreto 312/1999, do 11 de novembro, por proposta da Consellería de Familia, Xuventude, Deporte e Voluntariado e, logo de deliberación do Consello da Xunta de Galicia na súa reunión do día dez de febreiro de dous mil cinco,
DISPOÑO:
Artigo único.-Nomear a Jaime Cabeza Pereiro, Montserrat Villarino Pérez e Milagros María Otero Parga como vogais do Consello do Servizo Galego de Promoción da Igualdade do Home e da Muller en substitución de Teresa Fernández Piñeiro, Fe Rodríguez Rocha e María Paz García Rubio.
Disposición derradeira
Este decreto entrará en vigor o mesmo día da súa publicación no Diario Oficial de Galicia.
Santiago de Compostela, dez de febreiro de dous mil cinco.
Manuel Fraga Iribarne
Presidente
Pilar Rojo Noguera
Conselleira de Familia, Xuventude, Deporte
e Voluntariado
RESOLUCIÓN do 2 de febreiro de 2005 que modifica a do 23 de abril de 2004 (DOG do 14 de xuño), pola que se fan públicas as taxas que se deberán aboar pola inscrición nas convocatorias para a selección de persoal da Universidade de Santiago de Compostela (USC)
UNIVERSIDADE DE SANTIAGO DE COMPOSTELA — III. OUTRAS DISPOSICIÓNS — 18/02/2005

A Resolución do 23-4-2004 (DOG do 14 de xuño) estableceu as taxas que se deberán aboar pola inscrición nas convocatorias para a selección de persoal da USC de conformidade coa Lei 6/2003, de taxas, prezos e exaccións reguladoras da Comunidade Autónoma de Galicia, actualizadas nese momento pola Lei 8/2003, do 23 de decembro, de orzamentos xerais da Comunidade Autónoma.
O orzamento da USC para o ano 2005, aprobado polo Consello Social na súa sesión do 29 de decembro de 2004, inclúe como anexo as tarifas pola prestación de servizos universitarios e, entre elas, as taxas que se deberán aboar pola inscrición nas convocatorias para a selección de persoal da USC segundo a tarifa vixente durante o ano 2004, pendente da actualización para o ano 2005 pola Lei de orzamentos da Comunidade Autónoma galega para 2005.
Publicada a Lei 13/2004, do 29 de decembro, de orzamentos xerais da Comunidade Autónoma de Galicia para o ano 2005, o seu artigo 32 eleva os tipos das taxas de contía fixa vixentes ata a cantidade que resulte da aplicación do coeficiente do 1,02, aplicables ás contías exixibles no momento da entrada en vigor da antedita lei. Por outra banda, esta norma amplía os supostos de exención de taxas na inscrición.
En consecuencia, procede actualizar a Resolución do 23 de abril de 2004 para adaptala ao establecido na Lei autonómica 13/2004, do 29 de decembro, antes citada.
Por todo o anterior, esta reitoría resolve:
Modificar os puntos primeiro e quinto da resolución do 23 de abril de 2004, sobre taxas que se deberán aboar pola inscrición nas convocatorias para a selección de persoal da USC, establecendo a seguinte redacción:
«Primeiro.-A contía das taxas que se deberán aboar pola inscrición nas convocatorias para a selección de persoal da USC durante o ano 2005 será a seguinte:
-Para acceder a un posto de traballo do grupo A ou grupo I do convenio: 37,45 A.
-Para acceder a un posto de traballo do grupo B ou grupo II do convenio: 32,25 A.
-Para acceder a un posto de traballo do grupo C ou grupo III do convenio: 28,09 A.
-Para acceder a un posto de traballo do grupo D ou grupo IV do convenio: 22,89 A.
Quinto.-Gozarán de exención na inscrición nas convocatorias para a selección de persoal as persoas con minusvalidez igual ou superior ao 33%, e aqueloutras que sexan membros de familias numerosas clasificadas na categoría especial. No caso de membros de categoría xeral, terán unha bonificación do 50%».
Santiago de Compostela, 2 de febreiro de 2005.
Senén Barro Ameneiro
Reitor da Universidade de Santiago de Compostela
CONSELLERÍA DA PRESIDENCIA, RELACIÓNS INSTITUCIONAIS
E ADMINISTRACIÓN PÚBLICA
RESOLUCIÓN do 11 de febreiro de 2005 pola que se convoca un curso sobre procedemento sancionador en tráfico.
CENTRO DE ESTUDOS XUDICIAIS E SEGURIDADE PÚBLICA DE GALICIA — III. OUTRAS DISPOSICIÓNS — 18/02/2005

Dentro das actividades programadas para o ano 2005, e conforme as funcións atribuídas pola Lei 1/2005, do 4 de xaneiro, de creación do Centro de Estudos Xudiciais e Seguridade Pública de Galicia, anúnciase a celebración dun curso sobre procedemento sancionador en tráfico, que deberá desenvolverse conforme as seguintes bases:
Obxectivos.
-Coñecer a dinámica do procedemento sancionador e a intervención do axente nel.
-Actualizarse na normativa referente aos procedementos sancionadores de carácter administrativo relacionados co tema de tráfico e transportes.
Destinatarios.
O curso vai dirixido aos membros dos corpos de policía local da Comunidade Autónoma de Galicia.
Inscrición.
A inscrición dos participantes será totalmente gratuíta.
Prazas.
40 prazas.
Solicitudes.
1. O persoal que desexe participar neste curso deberá presentar, cuberta á máquina ou con letra moi clara, a instancia que figura no anexo.
2. O prazo para a presentación de instancias rematará o día 23 de febreiro de 2005, ás 14.00 horas.
3. As instancias deberán enviarse ao Centro de Estudos Xudiciais e Seguridade Pública de Galicia,
sito na Avenida da Cultura, s/n, 36680 A Estrada; ou ben poden entregarse en calquera dos lugares previstos no artigo 38.4º da Lei 30/1992, do 26 de novembro, de réxime xurídico das administracións públicas e do procedemento administrativo común.
Datas.
O curso realizarase en datas do 1 ao 3 de marzo, en horario de 9.30 a 14.00 e de 16.00 a 19.00 horas, excepto o día 3 que será de 9.00 a 14.00 horas.
Relación de admitidos.
A relación de admitidos farase publica o día 25 de febreiro, no taboleiro de anuncios do Centro de Estudos Xudiciais e Seguridade Pública de Galicia, ou ben poden coñecer e confirmar a súa asistencia chamando ao teléfono 986 59 00 21.
Lugar.
O curso desenvolverase no Centro de Estudos Xudiciais e Seguridade Pública de Galicia, sito na Avenida da Cultura, s/n, no concello da Estrada.
Certificado de asistencia.
Ao remate do curso entregaráselle un certificado de asistencia a aquelas persoas que acrediten a súa participación continuada al mismo.
Modificacións.
O Centro de Estudos Xudiciais e Seguridade Pública de Galicia poderá modificar o desenvolvemento do curso para adaptalo ás necesidades da Administración e ás continxencias que poidan xurdir.
A Estrada, 11 de febreiro de 2005.
P.A. (Decreto 23/1993, do 11 de febreiro)
Montserrat Bolívar Chinchilla
Secretaria xeral do Centro de Estudos Xudiciais
e Seguridade Pública de Galicia
ORDE do 27 de xaneiro de 2005 pola que se declara a alienabilidade dun ben inmoble procedente do patrimonio da extinta Cámara Agraria Local de Oímbra.
CONSELLERÍA DE ECONOMÍA E FACENDA — III. OUTRAS DISPOSICIÓNS — 18/02/2005

Polo Decreto 186/2000, do 7 de xuño (DOG nº 138, do 17 de xullo), desafectouse, entre outros inmobles, un que integraba o patrimonio da extinta Cámara Agraria Local de Oímbra.
Unha vez obtida a súa inscrición no correspondente rexistro da propiedade a nome da Comunidade Autónoma de Galicia, procede declarar a súa alienabilidade de conformidade co disposto no artigo 24 da Lei 3/1985, do 12 de abril, do patrimonio da Comunidade Autónoma de Galicia, e artigo 60 do Decreto 50/1989, do 9 de marzo, polo que se aproba o seu regulamento, co obxecto de posibilitar o seu tráfico patrimonial.
En virtude do anteriormente exposto, por proposta da Secretaría Xeral e do Patrimonio, e logo do informe da Consellería de Agricultura, Gandería e Montes, hoxe Consellería de Política Agroalimentaria e Desenvolvemento Rural,
DISPOÑO:
Artigo único.-Declárase a alienabilidade do ben inmoble que se describe a continuación:
Edificio de planta baixa e andar alto, de 72 m por planta respectivamente, construídos sobre un soar de 430 m de superficie segundo o seu título, de 347 m segundo certificación da Xerencia Terri
torial do Catastro de Ourense, no lugar de Costiña, hoxe avenida do Carregal nº 9, da vila e municipio de Oímbra (Ourense). Estrema: norte, Isaura Paulos González e concello de Oímbra; sur, estrada de Verín a Videferre; leste, Gracia Rodríguez García; e oeste, terreos do grupo escolar, hoxe terreos do concello.
Inscrito no Rexistro da Propiedade de Verín no tomo 732, libro 53, folio 135, predio nº 9.239.
Santiago de Compostela, 27 de xaneiro de 2005.
José Antonio Orza Fernández
Conselleiro de Economía e Facenda
CONSELLERÍA DE POLÍTICA TERRITORIAL, OBRAS PÚBLICAS
E VIVENDA
CORRECCIÓN de erros.-Orde do 19 de xaneiro de 2005 pola que se clasifica como benéfico social a Fundación G-Prodis.
CONSELLERÍA DA PRESIDENCIA, RELACIÓNS INSTITUCIONAIS E ADMINISTRACIÓN PÚBLICA — III. OUTRAS DISPOSICIÓNS — 25/02/2005

Advertidos erros na citada orde, publicada no DOG nº 18, do 27 de xaneiro de 2005, cómpre efectuar as oportunas correccións:
Na páxina 1.431, columna primeira, liña 7, cómpre engadir: Asociación a Favor de las Personas con Discapacidad Intelectual de la Provincia de Pontevedra (Axpanaex), representada por José Manuel Carballo Cabezas, e Asociación Juan XXIII, representada por Alfonso Zulueta de Haz.
Na mesma columna, liña 5 do número 4, onde di: «María del Carmen Puga Ferreiro», debe dicir: «María del Carmen Puga Pereiro».
DECRETO 27/2005, do 14 de febreiro, polo que se dispón o nomeamento de varios membros do Consello Económico e Social de Galicia.
PRESIDENCIA — II. AUTORIDADES E PERSOAL — 23/02/2005

En virtude do establecido nos artigos 8, parágrafo terceiro, e 9.1º da Lei 6/1995, do 28 de xuño, pola que se crea o Consello Económico e Social de Galicia (publicado no DOG nº 133, do 12 de xullo), e nos artigos 8 e 10 do Regulamento de réxime interno
deste (publicado no DOG nº 114, do 11 de xuño de 1996), e de acordo coa proposta efectuada pola organización correspondente,
DISPOÑO:
Artigo 1º
Noméase membro titular do Consello Económico e Social de Galicia en representación da Confederación de Empresarios de Galicia a José Manuel Fernández Alvariño.
Artigo 2º
Noméase membro suplente do Consello Económico e Social de Galicia en representación da Confederación de Empresarios de Galicia a José Antonio Neira Cortés.
Santiago de Compostela, catorce de febreiro de dous mil cinco.
Manuel Fraga Iribarne
Presidente
DECRETO 26/2005, do 14 de febreiro, polo que se dispón o cesamento de varios membros do Consello Económico e Social de Galicia.
PRESIDENCIA — II. AUTORIDADES E PERSOAL — 23/02/2005

En virtude do establecido nos artigos 9, parágrafo 1º, inciso segundo, e 10 f) da Lei 6/1995, do 28 de xuño, pola que se crea o Consello Económico e Social de Galicia (publicado no DOG nº 133, do 12 de xullo), e nos artigos 8 e 9 e) do Regulamento de réxime interno deste (publicado no DOG nº 114, do 11 de xuño de 1996), e de acordo coa proposta efectuada pola organización correspondente,
DISPOÑO:
Artigo 1º
Que cese como membro titular do Consello Económico e Social de Galicia en representación da Confederación de Empresarios de Galicia José Antonio Neira Cortés.
Artigo 2º
Que cese como membro suplente do Consello Económico e Social de Galicia en representación da Confederación de Empresarios de Galicia Javier García Ruíz.
Santiago de Compostela, catorce de febreiro de dous mil cinco.
Manuel Fraga Iribarne
Presidente
CORRECCIÓN de erros.-Orde do 29 de xaneiro de 2005 pola que se establecen as bases reguladoras das axudas e subvencións para o fomento do desenvolvemento local no ámbito da colaboración da Consellería de Asuntos Sociais, Emprego e Relacións Laborais coas entidades locais, e se procede á súa convocatoria para o ano 2005.
CONSELLERÍA DE ASUNTOS SOCIAIS, EMPREGO E RELACIÓNS LABORAIS — III. OUTRAS DISPOSICIÓNS — 22/02/2005

Advertido un erro na citada orde, publicada no Diario Oficial de Galicia do venres 4 de febreiro de 2005, é necesario efectuar a seguinte corrección:
Na páxina 1.921, no punto 1 do artigo cuarto, onde di: «Cun tope máximo de 12.020, por entidade», debe dicir: «Cun tope máximo de 12.020,24 por entidade».
RESOLUCIÓN do 15 de febreiro de 2005 pola que se convoca unha xornada sobre a reforma da contabilidade local.
ESCOLA GALEGA DE ADMINISTRACIÓN PÚBLICA — III. OUTRAS DISPOSICIÓNS — 22/02/2005

Dentro do Plan de actividades da EGAP para o 2005, e a través do Centro de Estudos Locais de Galicia, e conforme coas funcións atribuídas pola Lei 4/1987, do 27 de maio, de creación da escola, e pola Lei 10/1989, do 10 de xullo, de modificación da anterior, convócase unha xornada sobre a reforma da contabilidade local, convocatoria que se desenvolverá conforme as seguintes bases:
Primeira.-Obxectivos.
Coñecemento e debate da contabilidade local.
Segunda.-Contido.
Trataranse estes temas:
-As novas instrucións de contabilidade local.
-O Plan Xeral de Contabilidade Pública adaptado á Administración local.
-O Plan de contas simplificado.
Terceira.-Destinatarios.
Persoal ao servizo da Administración local galega e da Xunta de Galicia e interesados en xeral.
Cuarta.-Desenvolvemento.
Horario: de 10.30 a 14.00 e de 16.00 a 17.30 horas.
O lugar e a data: a xornada convocada desenvolverase no Salón de Actos de Escola Galega de Administración Pública. R/ Madrid, 2-4, Santiago de Compostela, o día 9 de marzo de 2005.
Quinta.-Inscrición.
Prazo: remata o luns día 7 de marzo de 2005.
Tramitación de solicitudes: as solicitudes irán dirixidas ao director da Escola Galega de Administración Pública, segundo o modelo que figura como anexo a esta convocatoria e presentaranse no rexistro xeral da EGAP, ou por calquera das formas previstas no artigo 38.4º da Lei 30/1992, do 26 de novembro, de réxime xurídico das administracións públicas e do procedemento administrativo común. Admitiranse tamén inscricións por telefax: 981 54 63 30.
Nº de prazas: limitado á capacidade do local.
Inscrición fóra de prazo: só se admitirán de quedaren prazas baleiras, coa condición de que se cumpran os requisitos xerais antes indicados.
Os peticionarios poderán obter confirmación da súa posible admisión, chamando por teléfono, o día 8 de marzo, de 8.30 a 14.30 horas, aos seguintes números: 981 54 62 57 ou 981 54 62 56.
Sexta.- Modificacións.
A EGAP reserva para si a facultade de interpretar e de resolver as incidencias que puidesen xurdir no desenvolvemento da xornada, así como a de cancelala se o escaso número de solicitudes non xustificase a súa realización.
Sétima.-Certificado de asistencia.
Entregaráselles ao remate desta xornada a aquelas persoas inscritas que concorresen asiduamente a ela, cando a súa asistencia sexa igual ou superior ao 85% das horas lectivas programadas, e expresarase, neste documento, a natureza da actividade e as datas da súa realización.
Santiago de Compostela, 15 de febreiro de 2005.
Domingo Bello Janeiro
Director da Escola Galega de Administración
Pública
CONSELLERÍA DA PRESIDENCIA, RELACIÓNS INSTITUCIONAIS
E ADMINISTRACIÓN PÚBLICA